《应天长 至日》
明代·高濂

风生觱发，气转葭灰，正喜一阳初集。占云纪瑞更卜，丰和是黄赤。

时闭关，方杜客。爱将衰背烘残日。春意着、梅花十分，巳开六七。

一线较初长，香添宿火，暖气薰幽室。正竹坞茶炉待雪，偶喜片云头上黑。

看朝来，迷路陌。洒冰花、重重密密。倚寒空，诗裁柳絮，酒分珠滴。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。